als_Latn dik_Latn sag_Latn
Nga ana e policisë së Durrësit vijon zbatimi i planit të masave për kontrolle në sera, tunele, Ish-Rezerva Shtetërore dhe çdo ambjenti për evidentimin e fidanëve dhe bimëve narkotike.
Specialistët e Seksionit për Hetimin e Narkotikëve në Drejtorinë Vendore të Policisë Durrës, në bashkëpunim me Specialistët për Krimet në Stacionin e Policisë Manëz, në vijim të zbatimit të planit të masave për evidentimin dhe kontrollin e serave, tuneleve, Ish-Rezerva Shtetërore dhe në çdo ambjent tjetër të mundshëm, ditën e djeshme kanë gjetur dhe sekuestruar rreth 35 kg Cannabis Sattiva.
Gjatë kontrollit të ushtruar në fshatin Armadh, Durrës, në banesën e shtetasit B.Ç., u gjetën dhe sekuestruan në cilësinë e provës materiale rreth 35 kg lëndë narkotike e dyshuar e llojit Cannabis Sattiva dhe 43 fishekë model 56.
Nga ana e uniformave blu është shpallur në kërkim dhe po punohet për kapjen e pronarit të banesës, shtetasi B.Ç. 46 vjeç, banues në Armadh, Durrës./CityNews
als_Latn als_Latn als_Latn als_Latn